Valmieras rajons

Valmieras rajons bija administratīvā iedalījuma vienība LPSR (1949-1990) un Latvijas Republikas (1990-2009) sastāvā. Tas atradās Vidzemes ziemeļos un robežojās ar Valkas rajonu austrumos, ar Cēsu rajonu dienvidos, ar Limbažu rajonu rietumos un ar Igauniju ziemeļos.

 Vēsture 
 Līdz pat 9. gadsimtam šo Vidzemes daļu apdzīvoja vienīgi līvi un igauņi, bet latgaļi ieceļoja no dienvidaustrumiem un pakāpeniski asimilēja vietējos iedzīvotājus.
 Valmieras rajona dienviddaļu aizņēma Tālavas zeme, kuras austrumu daļa 12. gadsimtā bija kristīta ortodoksajā ticībā. Rietumu daļa - Imera bija nekristīta līdz 1206. gadam, kad tā pieņēma katoļticību. Ziemeļu daļa aiz Burtnieku ezera piederēja igauņu Sakalas un Sontaganas novadiem.
 1224. gadā šī teritorija pēc Romas pāvesta norādījuma tika sadalīta - Rīgas arhibīskapija ieguva Imeru, bet Zobenbrāļu ordenis pārējo bijušā Valmieras rajona daļu.

 Izveide un reorganizācija 
1949. gada 31. decembra administratīvi teritoriālās reformas rezultātā Valmieras apriņķis tika sadalīts Rūjienas un Valmieras rajonos.Latvijas PSR Augstākās Padomes Prezidija dekrēts "Par lauku rajonu nodibināšanu Latvijas PSR sastāvā" 1952. - 1953. gadā Valmieras rajons ietilpa Rīgas apgabalā. 1959. gadā Valmieras rajonam pievienoja Rūjienas rajonu. No 1962. līdz 1967. gadam Valmieras rajonam bija pievienots Limbažu rajons. Pēc Latvijas Republikas atjaunošanas 1990. gadā Valmieras rajona ciemi tika pārdēvēti par pagastiem.

 Teritoriālais iedalījums (1983) Latvijas padomju enciklopēdijas 52 sējums. Rīga: Galvenā enciklopēdiju redakcija, 1984. 32-33 lpp. 
 Pilsētas 
 Mazsalaca ar lauku teritoriju
 Rūjiena
 Valmiera

 Pilsētciemats 
 Zilaiskalns ar lauku teritoriju

 Ciemi 
Bērzaines - Brenguļu - Burtnieku - Dikļu - Ipiķu - Jeru - Kauguru - Kocēnu - Ķoņu - Lodes - Matīšu - Naukšēnu - Ramatas - Rencēnu - Sēļu - Skaņkalnes - Vaidavas - Valmieras - Vecates - Vilpulkas

 Teritoriālais iedalījums (2008) 
 Pilsētas 
 Mazsalaca ar lauku teritoriju
 Rūjiena
 Valmiera

 Novadi 
 Burtnieku novads
 Matīšu pagasts
 Vecates pagasts

 Pagasti 
Bērzaines pagasts - Brenguļu pagasts - Burtnieku pagasts - Dikļu pagasts - Ipiķu pagasts - Jeru pagasts - Kauguru pagasts - Kocēnu pagasts - Ķoņu pagasts - Lodes pagasts - Naukšēnu pagasts - Ramatas pagasts - Rencēnu pagasts  - Sēļu pagasts - Skaņkalnes pagasts - Vaidavas pagasts - Valmieras pagasts - Vilpulkas pagasts - Zilākalna pagasts

Iedzīvotāji
 Iedzīvotāju skaita izmaiņas 

 Likvidācija 
Saskaņā ar 1998. gadā pieņemto "Administratīvi teritoriālās reformas likumu"Administratīvi teritoriālās reformas likums un 2008. gada "Administratīvo teritoriju un apdzīvoto vietu likumu" 2009. gada 1. jūlijā Valmieras rajons tika likvidēts un tā teritorijā izveidoti:
 Beverīnas novads
 Burtnieku novads
 Mazsalacas novads
 Naukšēnu novads
 Rūjienas novads
 Valmieras novads

 Skatīt arī 
 Valmieras rajona padome

 Atsauces 

Kategorija:Latvijas rajoni